**ЗАПОЧВА ВТОРА СЕСИЯ ЗА ПРИЕМ НА ДОКУМЕНТИ**

**ПО ПРОГРАМА „АСИСТИРАНА РЕПРОДУКЦИЯ” НА ОБЩИНА РУСЕ**

В изпълнение на Решение № 575, прието с Протокол № 23/22.06.2017 г. на Общински съвет – Русе, Община Русе организира втора сесия за прием на документи по Програма „Асистирана репродукция“ за 2017 година.

Приемът на документи ще се извърши в периода от 01.07.2017 г. до 30.09.2017 г., като определената комисия по Програма „Асистирана репродукция“ ще разгледа подадените заявления и ще излезе с решение в десетдневен срок след определената крайна дата за прием на документи.

Програма „Асистирана репродукция“ е в изпълнение на Решение № 1255, прието с Протокол № 44/11.12.2014 г., доп. с Решение № 1274 по Протокол № 45/22.01.2015 г., изм. и доп. с Решение № 138 по Протокол № 6/25.02.2016 г., изм. с Решение № 204 по Протокол № 8/21.04.2016 г. на Общински съвет – Русе.

Целевата група, към която е насочена програмата, са двойки /семейство или живеещи във фактическо съжителство/, адресно регистрирани на територията на Община Русе, които имат репродуктивни проблеми, отговарящи на утвърдените критерии в Програмата.

1. **Необходими документи:**

- Заявление до Кмета на Община Русе /по образец/;

- Декларация до Кмета на Община Русе /по образец/;

- Документ за доход /за предходен шест месечен период/;

- Декларация /свободен текст/ за фактическо съжителство.

Информацията за семейно положение и постоянен или настоящ адрес, ще се провери по служебен път.

**2. Медицинска документация:**

- Експертно становище - за кандидатстващите по Позиция 2 от Заявление /по образец/ - за процедури по асистирана репродукция/;

- Копие на Заповед за одобрение от Националния фонд за Асистирана репродукция - за кандидатстващите по Позиция 1 от Заявление /по образец/ - за изследвания, които са рутинно необходими при подготовка за асистирана репродукция/;

- Епикриза за оперативна интервенция (лапароскопия или лапаротомия), доказваща обтурация или липса на маточни тръби и/или хистеросалпингография, доказващо същото и др./;

- Две спермограми – при наличието на мъжки фактор;

- Една спермограма – при наличието на женски фактор;

- Набор от медико-диагностични изследвания.

Необходимите документи за кандидатстване: заявление и декларация (по образец), могат да се получат в Информационен център на Община Русе (пл. „Свобода“ № 6) или на сайта на Община Русе - <http://www.ruse-bg.eu/bg/pages/338/index.html>.

За повече информация може да се обърнете към експертите от отдел „Обществено здраве” към дирекция „Здравни и социални дейности” при Община Русе, стаи № 32 и № 36 (ул. „Черно море“ № 2). За справки и информация тел. 082/506 755, 082/506 794, 082/506 737 и на GSM 0893664417.